
Magyarország legnagyobb problémáinak egyike a munkahelyek alacsony száma. Az a 
reménytelenség, amelyet az a sok százezer ember érez, akiknek jelenleg semmi esé¬ 
lyük sincsen megélhetést biztosító, legális munkahelyet találni. A közmunkával és más 
statisztikai trükkökkel kozmetikázott foglalkoztatási adatok mögött a valóságban a 
munkanélküliség olyan mértékűvé vált, hogy nemcsak a közvetlenül érintetteket és 
családjaikat sodorja kilátástalan helyzetbe, hanem a társadalom egészét károsítja. A 
munkanélküliség - a gazdaság működésének megnehezítésén túl - a demokratikus 
intézményrendszer és a piacgazdaság iránti bizalom megingásában is komoly szere¬ 
pet játszott, és fiatalok százezreit hajtotta külföldre. Ennek felismerése döntő jelentő¬ 
ségű. Ma az elhibázott foglalkoztatáspolitika nem csupán költségvetési és gazdasági 
kérdés, hanem elsősorban társadalmi és demokratikus rendszerprobléma. 

Tanulni kell az előző évtizedek hibáiból és bűneiből: a rendszerváltó kormányokat fel¬ 
készületlenül érte az átalakulás válsága, nem volt meg a tudásuk, amely segített vol¬ 
na a kilábalásban, emiatt számos szakmai hibát követtek el. Sokszor nem merték meg¬ 
hozni a hosszabb távon helyes megoldásokat kínáló döntéseket sem, a rövid távú 
politikai érdekek miatt. A ’ 90 -es évek liberális konszenzusa szerint a piac magától meg¬ 
oldja a munkahelyteremtést, és a munkaerőpiacról kiszorított tömegek ellátására a 
gazdaságból elégséges forrás érkezik. Csalatkoznunk kellett ebben. Ezt a tévedést a 
populista és a szélsőséges politikai oldal a demokratikus és a piaci intézmények lejá¬ 
ratására használta fel. Ez így egy önmagát erősítő folyamattá vált: csökkenő bizalom 
az intézményekben, gyengébb működés és romló teljesítmény, további kiábrándulás, 
tovább csökkenő bizalom az intézményekben. A kormányok pedig jobbára tétlenül 
nézték ezt a folyamatot, saját politikai csapdáikban vergődve. Ebben a közegben ígér¬ 
te meg a Fidesz az egymillió új munkahelyet. 

Azonban gyorsan kiderült: az Orbán-kormány nem versenyképességet és biztos jövőt 
jelentő tudásalapú társadalmat és gazdaságot akar építeni. Helyette a „munkaalapú 
társadalom” nevű lázálom megteremtésébe kezdett, ami állami foglalkoztatási prog¬ 
ramokban bővelkedő, kínai összeszerelő üzemmé alakítaná át hazánkat. Nem a né¬ 
met mérnököt állítja példaképnek, hanem a kínai betanított munkást. Ezért a kalapács 
használatát tanítja a számítógépé helyett. Persze a kínai munkásokról szóló vízióhoz 
alacsony bérek és alacsony életszínvonal tartozik, eltiport munkavállalói és szabadság- 
jogok, hiányzó érdekképviselet. Mindez nem véletlen. Kiüresített piaci és demokrati¬ 
kus intézmények, atomizált társadalom és érdekeit érvényesíteni képtelen vállalkozói 
és munkavállalói réteg - ez a Fidesz receptje a hatalom örökös megtartásához. Ahhoz 
ugyanis sokkal inkább passzol egy államtól vagy ahhoz közeli oligarcháktól függő tár- 




sadalom víziója. Ki kell mondani: a Fidesz új feudalizmust épít az országban. Ennek ré¬ 
szeként valódi munkahelyteremtés helyett megalázó, kiút nélküli közmunkára kény¬ 
szerít sokakat. Ez az út csapda, ahonnan azonnal vissza kell fordulni! 

Az EGYÜTT politikai közössége hisz abban, hogy 

> A szociális piacgazdaság az a gazdasági modell, ami a legmagasabb életszínvona¬ 
lat képes létrehozni. A tartós foglalkoztatási válságra a piaci, azaz valódi munkahelyek 
létrejöttének elősegítése jelenti a legjobb megoldást. 

> A piac önmagától azonban nem fogja megoldani hazánk foglalkoztatási problémá¬ 
it. Meg kell haladni a ’90-es évek liberális konszenzusát: az államnak aktívabb szerepet 
kell vállalnia a munkaerőpiacon, mint korábban, és változatos formákban. 

> A magas munkanélküliség és a rossz foglalkoztatási körülmények súlyosan veszé¬ 
lyeztetik Magyarországon a demokratikus és piacgazdasági intézmények hitelességét. 
Emiatt munkahelyteremtésre többet kell fordítanunk a közösből. Ez tudja csak garan¬ 
tálni, hogy hosszútávon békében, jogállamban és jólétben éljünk. 

A szakszerű és felelős kormányzás elindítaná és belátható időn belül lehetővé ten¬ 
né a felzárkózást. A Váradi András Alapítvány, az EGYÜTT közpolitikái alapítványa ezért 
szakpolitikai javaslatok sorát fogja tenni ennek az összetett problémának a megoldá¬ 
sára, részterületről részterületre haladva. 

Elsőként a kilátástalan közmunkába szorított álláskeresők számára dolgozunk ki egy 
olyan programot, amellyel többségük végre valódi munkahelyhez jutna. A közmunka¬ 
rendszer ugyanis jelenlegi formájában sem a munkaerőpiacra nem vezet vissza, sem 
a megélhetéshez nem nyújt biztonságot. Célunk, hogy a zsákutcát jelentő és ma meg¬ 
alázó körülmények között végzett közmunka helyett minél többeknek nyújtsunk se¬ 
gítséget ahhoz, hogy valódi munkát találjanak, olyat, amellyel ismét elkezdhetik ter¬ 
vezni saját és családjuk jövőjét. 

A javaslatunk egy vitairat, amelyet a következő hónapok során széleskörű vitára bo¬ 
csátunk, hogy a terület érintettjeit bevonhassuk a végleges koncepciónk kialakításába. 

2015. május 6. 


Pápa Levente 

a Váradi András Alapítvány elnöke 

Ml A SZERZŐDÉS, AMIT AZ EGYÜTT AJÁNL? 

Bevezetjük a 

6 HÓNAPOS ÁLLÁSKERESÉSI BIZTOSÍTÁST, 

mert ma Magyarországon az álláskeresőknek átlagosan közel 
ennyi ideig tart új munkahelyet találniuk. 

Bevezetjük a 

SZERZŐDÉSEN ALAPULÓ EGYÜTTMŰKÖDÉSI TÁMOGATÁST 

mindazoknak, akik nem rendelkeztek korábban álláskeresési 
biztosítással, vagy kifutottak abból. Az együttműködési támoga¬ 
tás összege megegyezik a jelenlegi nettó közmunkás bérrel, és 
folyamatosan jár az álláskeresőnek, amíg a munkaügyi központ¬ 
tal közösen megállapított, szerződésbe foglalt kötelezettségei¬ 
nek eleget tesz. Ezek személyre szabottak, a lehetőségek a meg¬ 
hosszabbított aktív álláskereséstől a képzésen és a támogatott 
munkahelyeken át az átszervezett közfoglalkoztatásig tartanak, 
azzal a céllal, hogy az álláskereső minél előbb visszatérjen a va¬ 
lódi munkaerőpiacra. 





A SZERZŐDÉSES MODELL 

A SZERZŐDÉS VISSZATÉRÉST JELENT 
A MUNKAERŐPIACRA 


Egyetlen munkakereső sem zuhanhat önhibáján kívül a közmunka-csapdába! 

> ÁLLÁSKERESÉSI BIZTOSÍTÁS 

A jelenlegi, az Orbán-kormány által mindössze 3 hónapra rövidített álláskeresési jára¬ 
dék helyett 6 hónapos álláskeresési biztosítást hozunk létre, amelyre a foglalkoztatot¬ 
tak által ma is fizetett járulék elégséges fedezetet jelent. A biztosítás havi összege a 
munkaviszonyban töltött utolsó egy év átlagkeresetének a 60%-a, de legfeljebb a min¬ 
denkori átlagbér 60%-a. 

A járási alapon szerveződő munkaügyi központnál való regisztráció után a kijelölt men¬ 
tor elkészíti a munkakereső profilját, és a biztosítás mentorálással és további szolgál¬ 
tatásokkal is kiegészül. 

A Nemzeti Foglalkoztatási Szolgálatnál regisztráltaknak csak a 30%-a tud elhelyez¬ 
kedni 3 hónapon belül, 6 hónapon belül pedig további 23%-a, ezért a jelenlegi, éssze¬ 
rűtlenül rövid jogosultsági időt meg kell hosszabbítani, és az átlagos elhelyezkedési 
időhöz kell közelíteni. Ha valaki átmenetileg munka nélkül marad, ne a vakszerencsé¬ 
re és a tartalékaira legyen bízva, hogy beleesik-e a közmunka-csapdába. 


Ideje felnőttnek tekinteni az állampolgárokat! 

> SZERZŐDÉSEN ALAPULÓ EGYÜTTMŰKÖDÉSI TÁMOGATÁS 

A megerősített munkaügyi ellátórendszer személyre szabott megállapodást köt az ál¬ 
láskeresési biztosítással nem vagy már nem rendelkező munkakeresővel. A szolgál¬ 
tatás az értelmes igényekhez igazodik - legyen az képzés, utazási támogatás, meg¬ 
hosszabbított álláskeresés mentorálással, bértámogatás, tranzitfoglalkoztatás vagy 
vállalkozóvá válási támogatás. Vannak olyan eszközök, amelyek bizonyított módon a 
közmunkánál sokkal nagyobb eséllyel segítenek vissza embereket a valódi munkaerő- 
piacra. A munkakeresés ideje alatt folyósított, feltételekhez kötött együttműködési tá¬ 
mogatás mindenkinek esélyt ad, hogy megtalálja a munka világába vezető saját útját, 
miközben a megélhetés minimális szintje is biztosítva van számára. 






































A Nemzeti Foglalkoztatási Szolgálat felmérése szerint az aktív eszközök hatékonysá¬ 
ga eltérő: 2012 -ben bérköltség-támogatás esetén a támogatást követő 180 . napon a 
támogatottak 74,2%-a rendelkezett munkával, míg vállalkozóvá válási támogatásnál 
72,6%, képzést követően 46%. A legrosszabb eredménnyel, 26,8%-os elhelyezkedés¬ 
sel a rövid idejű közfoglalkoztatás járt. A MagyarTudományos Akadémia 2014-es kuta¬ 
tása még rosszabb eredményekről számol be: a közfoglalkoztatás esetében a valódi 
munkaerőpiacon való elhelyezkedés valószínűsége egyre csökken, és most már alig 
haladja meg a 10%-ot. Ez indokolja az eszközrendszer jelentős átalakítását. 

Mi az együttműködési szerződés tartalma? 

Az együttműködés teljes időtartama alatt az álláskereső a jelenlegi közfoglalkoztatási 
bérnek megfelelő támogatást (havi 51.846 Ft) kap. Utazási támogatás, bértámogatás 
esetén a támogatást a munkaadó kapja - ez esetben a fenti összeg a támogatás felső 
határa -, a munkabérről pedig az álláskereső és a munkaadó a hagyományos módon 
állapodik meg egymás között. 

Az együttműködési szerződést a felek - az álláskereső és a munkaügyi központban ve¬ 
le foglalkozó mentor - 3-6 havonta felülvizsgálják, keresve a lehetőséget a továbblé¬ 
pésre. A mentorok sikerdíjat kapnak attól függően, hogy az általuk mentorált álláske¬ 
resők milyen eredményességgel helyezkednek el a valódi munkaerőpiacon. 

Amennyiben a munkaügyi központ és az álláskereső az adott időpontban nem talál¬ 
nak olyan eszközt, amely piaci munkahelyhez vezetne, akkor az álláskeresőnek rendel¬ 
kezésre kell állnia közfoglalkoztatásra, a munkaügyi központnak pedig feladata, hogy 
találjon ilyet számára. 

A közfoglalkoztatás rendszerét azonban alapjaiban kell megújítani. Felügyeletét el kell 
venni a Belügyminisztériumtól, mivel a foglalkoztatás nem közigazgatási és nem is 
közbiztonsági kérdés. A szakszerű, a közfoglalkoztatottak társadalmi integrációját elő¬ 
segítő foglalkoztatást pedig az önkormányzatok helyett erre szakosodott szolgáltatók¬ 
nak kell megszervezniük, mivel jelenleg nem áll rendelkezésre az ehhez szükséges 
szaktudás minden önkormányzatnál, valamint azok csak a nagyon szűk, helyi munka¬ 
keresletre építkezhetnek, továbbá ez a rendszer gyakran visszaélésekhez, erős függel¬ 

mi viszonyok kialakulásához vezetett a gyakorlatban. A közfoglalkoztatás - szemben 
a mai gyakorlattal - nem szoríthatja ki sem a helyi vállalkozásokat, sem a közalkalma¬ 
zottakat vagy köztisztviselőket: olyan területeken kell értéket teremtenie a társadalom 
számára, amelyre a helyi költségvetési kereteken belül nincs lehetőség. A közfoglal¬ 
koztatottak munkajogi diszkriminációjának, a jogsértéseknek véget kell vetni. 

Milyen eszközök állnak rendelkezésére a munkakeresőnek a szerződés időtarta¬ 
ma alatt? 

> Bértámogatás / bérkiegészítés 

Fia egy munkakereső foglalkoztatásának akadálya, hogy a munkaadó számára nem 
térülne meg a foglalkoztatása - pl. mert túl magasak a bérekre rakódó járulékterhek -, 
akkor az állam kiegészítő forrást biztosíthat. Ez a megoldás egyszerre könnyíti meg a 
munkakeresők helyzetét, akik a valódi munkaerőpiacon szerezhetnek tapasztalatot, 
és a munkaadókét, akik ily módon akár több munkahelyet is tudnak teremteni. A ha¬ 
sonló programokat érdemes a hátrányos helyzetűekre, a kis elhelyezkedési eséllyel 
rendelkezőkre, illetve a pályakezdőkre célozni, valamint mentorálással kiegészíteni. A 
jelenlegi bértámogatási, bérköltség-támogatási, munkahely-megőrzési programok fej¬ 
lesztésére, jobb célzására és rendszeres hatásvizsgálatára van szükség. A hosszú távú 
megoldásban a munkáltatói járulékok csökkentésének kiemelt szerep juthat. 

A bértámogatásnak lehetnek kockázatai - pl. kiszoríthatnak a piacról a programban 
részt nem vevő munkaadókat -, amelyeket a konstrukció részleteinek kidolgozása¬ 
kor kezelni kell. 

> Utazási támogatás 

Fia a környékbeli településen van piaci munkahely, akkor nem szabad, hogy a földraj¬ 
zi távolság akadályozza a munkavállalást. Ezért fontos, hogy rendelkezésre álljon az a 
támogatási forma, amelynek keretében mind a munkaadó, mind a munkavállaló igé¬ 
nyelheti a munkába járást szolgáló helyközi utazás támogatását. Emellett a munkaadó 
és a munkavállaló normál piaci alapon működik együtt. 



> Vállalkozásindítási támogatás 

Komplex programok segítségével olyan, a hátrányos helyzetű térségekben élő és ala¬ 
csony iskolázottságú emberek is vállalkozóvá vagy regisztrált őstermelővé válhatnak, 
akikről az általános vélekedés azt tartja, hogy csak közmunkára számíthatnak. Az üz¬ 
leti környezet egyszerűsítését és a vállalkozóvá válás költségeinek csökkentését kö¬ 
vetően hosszútávon segítséget jelenthet egy mikrohitel-program, vagyis a vállalkozó 
támogatása abban az időszakban, amikor még nem nyújt jövedelmet a beruházása. 
Továbbá képzés, mentorálás, segítség az üzleti terv elkészítésében is része a támo¬ 
gatásnak - mindezt egyénre szabottan a munkaügyi szervezettel szerződő szolgálta¬ 
tók biztosíthatják. Kiemelten fontos a vállalkozásindítás ösztönzése a fiatalok körében. 

A vállalkozóvá válást elősegítő támogatás kis volumenben jelenleg is működik Magyar- 
országon, és hatékony eszköz a valódi munkaerőpiacra való visszajutáshoz - a sike¬ 
resen visszatérők aránya 2011-ben és 2012 -ben is meghaladta a 70%-ot. Ez az eszköz 
hazai és nemzetközi tapasztalatok szerint azonban csak akkor működik hatékonyan, 
ha a programok ötvözik a képzést, az ügyintézésben nyújtott segítséget és a pénzbe¬ 
li támogatást. 

> Képzés 

A ma jellemző tömegprogramok helyett személyre szabottan, a kínálat színesítésé¬ 
vel, a készségfejlesztés súlyának növelésével kell megújítani a képzéseket. Ehhez a 
képzések továbbra is a magánszektorban valósulhatnának meg. A munkaügyi kiren¬ 
deltségeken dolgozó mentorok pedig az egyéni szükségletekhez igazodva kereshet¬ 
nének képzést a munkakeresők számára, a különböző szolgáltatók körében. Például 
az iskolát elhagyó fiatal pályakezdőknek másodikesély-iskolát szükséges biztosítani, 
ahol a foglalkoztatáshoz szükséges formális készségeket speciális pedagógiai mód¬ 
szertannal sajátíthatják el az általános vagy a középiskolai képzésből lemorzsolódott 
fiatalok. Az állásukat átmenetileg elvesztőknek megfelelő átképzési lehetőséget ér¬ 
demes nyújtani, míg a régóta munkát kereső, alacsony iskolázottságú munkanélküli¬ 
ek esetén a munkába integrált képzések működnek a legsikeresebben. Meg kell erő¬ 
síteni a képzések minőségbiztosítását, amelyet képzési folyamatok ellenőrzésével, az 

akkreditáció és a megrendelés során történő versenyeztetés szigorításával lehet elér¬ 
ni. Az eredményességük felmérése és a képzések fejlesztése hosszútávon hatásvizs¬ 
gálatokkal lehetséges. 

> T ranzitfoglalkoztatás 

Ha az álláskereső munkaerőpiacra való visszajutását a hiányzó munkatapasztalat aka¬ 
dályozza, akkor a mentor olyan munkalehetőséget keres ügyfele számára, amelyben a 
későbbi munkavállaláshoz szükséges készségei megfelelően fejlődhetnek, és amely¬ 
re piaci munkaadók releváns munkatapasztalatként tekinthetnek. Ennek megszerve¬ 
zése az erre szakosodott szolgáltató szervezetek feladata, míg a munkaügyi központ 
mentorainak feladata a munkakereső profiljának kidolgozása, szükségleteinek felmé¬ 
rése és a tranzitfoglalkoztatás megrendelése és monitorozása lenne. 

> Meghosszabbított álláskeresés mentorálással 

Amennyiben az álláskereső jól képzett, de valamilyen okból nem sikerült elhelyezked¬ 
nie az álláskeresési biztosítás időtartama alatt, a legnagyobb esélyt a versenyszférá¬ 
ban történő elhelyezkedésre a mentor felügyeletével végzett aktív álláskeresés adja. 
Ezt az együttműködési formát 3 hónapot követően felül kell vizsgálni. A meghosszab¬ 
bítás kizárólag abban az esetben lehetséges, ha annak a munkaügyi központ értel¬ 
mét látja. 

> Átalakított közfoglalkoztatás 

A mostani közmunkával szemben sokkal szűkebb körben és megújított feltételekkel, 
kizárólag a legutolsó megoldásként tartanánk fenn a közfoglalkoztatást. Ha a munka¬ 
ügyi kirendeltség úgy ítéli meg, hogy az általa mentorált álláskereső visszajutásának 
valószínűségét a valódi munkaerőpiacra egyéb aktív eszközök alkalmazásával már 
nem lehetséges növelni, akkor a munkakereső számára a szociális közfoglalkoztatás¬ 
ban való részvétel a további együttműködés feltétele. E program méretében és céljá¬ 
ban különbözik a jelenlegi közmunkaprogramtól, mivel nem általános, mindenkire ki- 



terjedő megoldásként alkalmazná a munkaügyi ellátórendszer. Ennek az átalakított, 
alapvetően szociális célú közfoglalkoztatásnak a funkciója a munkakereső életében, 
hogy garantálja számára a megélhetés mellett a méltóságteljes élet feltételeit, integ¬ 
rálja őt a társadalom szövetébe, és a társadalom, a helyi közösség számára hasznos, 
korábban ellátatlan feladatokat végezzen el. Ezeket a feladatokat a munkakereső szá¬ 
mára a járási munkaügyi kirendeltségen dolgozó mentora rendeli meg, és az erre sza¬ 
kosodott szolgáltatók szervezik meg. 

> Egyéb támogatás, rugalmasan 

Előfordulhat, hogy a sikeres munkakeresés akadálya valamilyen családi vagy egész¬ 
ségügyi probléma vagy a munkavállaláshoz szükséges felszerelés hiánya. A mun¬ 
kaügyi központban az ügyfélért felelős esetgazdának szabad kezet kell adni - előre 
meghatározott keretek között - abban, hogy milyen szolgáltatásokat ajánl az álláske¬ 
resőnek, és jóváhagyja-e annak állami támogatását. Például szükség esetén akár egy 
szemüveg vagy egy öltöny megvásárlásához is támogatást adhat a munkaügyi kiren¬ 
deltség, ha az esetgazda megítélése szerint ez jelentősen javítaná az állásba kerülés 
esélyét, és amennyiben az álláskereső jövedelmi és vagyoni helyzete ezek megvásár¬ 
lását nem teszi lehetővé. 

A SZERZŐDÉS KÖLTSÉGVETÉSI HATÁSAI 

milliárd Ft 


Álláskeresési biztosítás 6 hónapra -71,4 

Együttműködési támogatás (51.846 Ft) biztosítása 

(beleértve az átalakított közfoglalkoztatási program költségét is) -328,5 

Munkaügyi szolgálat megerősítése (nettó hatás) -6,0 

Álláskeresési járadék megszüntetése 31,2 

Álláskeresési segély megszüntetése 8,8 

A jelenlegi közmunkaprogram megszüntetése (nettó hatás) 158,2 

Foglalkoztatást helyettesítő támogatás megszüntetése 38,8 

A fogyasztás közvetlen bővüléséből 

eredő adóbevétel- (elsősorban Áfa-) növekedés 35,9 

EGYENLEG -133,0 


A költségvetési hatásokat rendkívül konzerválván számoltuk ki, ugyanis nem kalkulál¬ 
tunk a közvetett pozitív hatásokkal: a csökkenő munkanélküliséggel, a növekvő foglal¬ 
koztatással és fogyasztással, valamint az ebből származó költségvetési bevételekkel. 
Ezek becslése bizonytalan, emiatt tudatosan számoltunk a legdrágább forgatókönyv¬ 
vel. Fegyelmezett költségvetési gazdálkodás mellett akár e konzerválván tervezett 
133 milliárd forint, bázisba épülő költségvetési többletkiadás is finanszírozható a költ¬ 
ségvetésen belüli átrendezéssel. A képzési programok, aktív eszközök és a munkaügyi 
kirendeltségek fejlesztésének további fontos forrását jelentik az EFOP, TÁMOP és Gl- 
NOP európai uniós pályázati keretek (ebben a 7 éves ciklusban megnő a foglalkoztat¬ 
hatóságot javító programokra szánt összeg). 

Összehasonlításképpen: közszolgálati műsorszolgáltatás támogatására a költségve¬ 
tés 2015-ben 70 milliárd forintot fordít, míg sportcélú támogatás utáni társasági adó- 
kedvezmény miatt 55 milliárd forintról mond le. 





A SZERZŐDÉS TÁRSADALMI HATÁSAI 

Az álláskeresési biztosítással és a folyamatosan nyújtott együttműködési támogatás¬ 
sal megállítjuk a nyomor növekedését, amely mindannyiunk jövőjét - hazánk növeke¬ 
dési esélyeit és a társadalmi békét is - veszélyezteti. Visszaadjuk az állásukat elvesztők, 
a munkaképes, de átmenetileg segítségre szoruló honfitársaink méltóságát, szemben 
a közmunka jelenlegi gyakorlatával, amely konzerválja a megoldásra váró bajt, és min¬ 
denkinek azonos megoldást ajánl. Ajánlatunk hatására a jelenlegihez képest jelen¬ 
tősen csökken és átalakul a közmunkaprogram mérete. A közfoglalkoztatásra és az 
egyéb aktív munkaerő-piaci eszközökre - pl. képzés, bértámogatás, utazási támoga¬ 
tás, vállalkozóvá válási támogatás - fordított költségvetési összeg egymáshoz viszo¬ 
nyított aránya fokozatosan megfordul. Mindez azon a meggyőződésen alapul, hogy a 
munkájukat elvesztettek körében van lehetőség aktív foglalkoztatáspolitikára, amely 
az érintettek számára utat nyit újra a rendszeres piaci vagy állami foglalkoztatás felé. 
Az átalakított rendszerben az immár nem megbélyegzésre szánt, a helyi munkaerő¬ 
piaci viszonyokat tovább nem torzító közfoglalkoztatás csak az utolsó megoldásként 
jön szóba, társadalmilag igazságosan szolgálva a szociális célokat. 

A magyar munkavállalók képességeinek megőrzése és javítása, a munkaügyi ellátó- 
rendszer megerősítése és fókuszának átállítása a valódi munkahelyeken történő elhe¬ 
lyezkedés felé együttesen rugalmasabbá teszik a munkaerőpiac kínálati oldalát. Ezzel 
felállítjuk a foglalkoztatás fokozatos és nagymértékű növelésének első pillérét. 

TÉNYEK ÉS TÉVHITEK A KÖZMUNKÁRÓL 


A közmunka kis létszámban orvosság, nagy tömegben méreg. A mostani közmunka¬ 
rendszer nem teremt nagyobb igazságosságot, mivel a nyomort inkább növeli, nem pe¬ 
dig csökkenti. Ha valaki ma nem jut közfoglalkoztatáshoz (ez az érintettek ciklikus ki- és 
bekerülése miatt rendszeresen előfordul), akkor havi 22.800 forintos segélyből él, em¬ 
berhez nem méltó körülmények között. Az ilyen mértékű szegénység fizikai leépülés¬ 
sel jár, és lehetetlenné teszi az álláskeresést, hiszen annak elemi feltételei hiányoznak. 

Tévhit #1 „Az összes közmunkás képzetlen és deprivált ember.” Ez nem igaz. Nagyon 
sok - és egyre több - képzett ember is közmunkássá válik. A közmunkások összeté¬ 
tele sokféle. A közmunkások 28%-a szakmunkás, 16%-a érettségizett, 2%-a diplomás. 

Tévhit #2: „Aki közmunkás, annak úgyis csak a segély lehetne az alternatíva.” Ez nem 
igaz. Munkaerő-piaci felmérések szerint a közmunkások többsége képes lenne valódi 
munkát végezni, ha lehetőséget kapna rá. Csak jelenleg hiányzik az állami akarat ar¬ 
ra, hogy személyre szabott támogatást nyújtson, és elérhetővé tegye az ehhez szük¬ 
séges finanszírozást. 

Tévhit #3: „Azért kell ennyi közmunkás, mert nincsenek piaci állások.” Ez nem igaz. Na¬ 
gyon sok, több mint 100 ezer betöltetlen állás van ma Magyarországon, csak a távol¬ 
ság, a képzettség hiánya vagy a nyomorból eredő leépülés miatt az álláskeresők eze¬ 
ket segítség nélkül nem tudják betölteni. 

Tévhit #4: „A közmunka felkészít a piaci állásokra.” Ez nem igaz. A volt közmunkásoknak 
csak alig 10 %-a tud elhelyezkedni a valódi munkaerőpiacon. A Magyar Tudományos 
Akadémia kutatócsoportja a Költségvetési Tanács megrendelésére készült tanulmá¬ 
nyában megállapította, hogy a közfoglalkoztatás nemhogy nem javítja, de rontja a va¬ 
lódi, piaci munkahelyhez jutás esélyeit. 

Tévhit #5: „Közmunka nélkül is lehetséges ma Magyarországon foglalkoztatáspoliti¬ 
ka.” Sajnos nem. A tömeges munkanélküliség alapjaiban rengette meg az emberek 
demokráciába és piacgazdaságba vetett hitét. A fennálló rend stabilitásának érdeké¬ 
ben, amíg nem tudjuk gazdasági növekedéssel elérni a munkanélküliség csökkenté¬ 
sét, a képzetlen állástalanok körében átmeneti megoldásként a közmunkaprogramok 
fenntartása is indokolt. 

